ai4bharat/Pralekha huggingface dataset:
وزیراعظم کا دفتر
وزیراعظم نے 2024-2023 کے مرکزی بجٹ کے لئے خیالات اورتجاویز طلب کیں
وزیراعظم جناب نریندرمودی نے مالی سال 2024-2023 کے مرکزی بجٹ کے لئے شہریوں سے اپنے خیالات اورتجاویز سے مطلع کرنے کی اپیل کی ہے ۔
مرکزی وزیرخزانہ محترمہ نرملا سیتارمن کے ایک ٹوئیٹ کے جواب میں وزیراعظم نے ٹوئیٹ کیا:
‘‘اپنے احساسات ضرورساجھاکریں ۔’’
بجلی کی وزارت
این ٹی پی سی نے نیٹ زیرو جی ایچ جی اخراج ، این ٹی پی سی کے لئے نقشۂ راہ اختیار کرنے کی خاطر نیتی آیوگ کے ساتھ اسٹیٹمنٹ آف انٹنٹ پر دستخط کئے
این ٹی پی سی لمیٹیڈ نے کل نیتی آیوگ کے ساتھ نیٹ زیرو جی ایچ جی کے اخراج کا روڈ میپ تیار کرنے کے لئے اسٹیٹمنٹ آف انٹنٹ پر دستخط کئے ہیں۔ ملک کے بجلی کے سیکٹر کو ماحول دوست بنانے کی جانب راہ ہموار کرنے کے لئے ایس او آئی کا مقصد توانائی کی پیداوار کو متنوع بنانے کی این ٹی پی سی کی حکمت عملی میں سہولت پیدا کرنے کی خاطر ایک فریم ورک کو قطعی شکل دینا ہے تاکہ آخر کار کاربن کے اخراج کو کم کیا جا سکے اور 2070 ء تک صفر اخراج کے ہدف کو حاصل کرنے کی بھارت کی کوششوں میں مدد کی جا سکے ۔
جیسا کہ حکومت ہند نے سی او پی 26 کے دوران ’ پنچ امرت ‘ اہداف کا اعلان کیا ہے، نیتی آیوگ 2070 ء تک نیٹ زیرو اخراج حاصل کرنے کے لئے مختلف منظرناموں/ طریقوں کو تیار کرنے کے لئے کام کر رہا ہے۔ 17 فی صد نصب شدہ پیداواری صلاحیت کے ساتھ این ٹی پی سی ملک کی بجلی کی ضروریات کا تقریباً 24 فی صد فراہم کرتا ہے۔ اس اشتراک سے این ٹی پی سی مندرجہ ذیل کاموں کے لئے نیتی آیوگ کی مہارت کا استعمال کر سکے گا:
- حکومت ہند کے ’ پنچ امرت ‘ اہداف کے خطوط پر این ٹی پی سی کے لئے نیٹ زیرو جی ایچ جی اخراج کا نقشۂ راہ ۔
- 2030 ء ، 2037 ء ، 2045 ء اور 2070 ء کے لئے منظر ناموں کی تیاری سمیت اخراج اور توانائی  ماڈلنگ ۔
- جی ایچ جی کم کرنے کی خاطر تمام اقدامات کو یکجا کرنے کے لئے این ٹی پی سی میں کاربن مینجمنٹ یونٹ  کے قیام میں مدد ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 7912
(Visitor Counter : 84
وزارت دفاع
وزیر دفاع جناب راجناتھ سنگھ کا سری لنکا دورہ کچھ وقت کے لئے مؤخر کیا گیا
کچھ ناگزیر حالات کی وجہ سے ، وزیر دفاع جناب راج ناتھ سنگھ کا سری لنکا دورہ اگلی معینہ تاریخ کے لئے مؤخر کیا گیا ہے۔ جناب راجناتھ سنگھ بھارت اور سری لنکا کے درمیان مضبوط باہمی تعاون کے پابند عہد ہیں۔ وہ جلد ہی ممکنہ وقت میں جزیرہ نما ملک کا دورہ کرنے کے منتظر ہیں۔
وزارت دفاع
رکشا راجیہ منتری نے یوم آزادی کی تقریبات کی تیاریوں کا جائزہ لیا
تقریب کی تیاریوں میں مصروف این سی سی کیڈٹس کو یادگاری نشانات سے نوازا
رکشا راجیہ منتری شری اجے بھٹ نے 11 اگست 2022 کو نئی دہلی کے لال قلعہ میں 77 ویں یوم آزادی کی تقریبات میں حصہ لینے والے این سی سی کیڈٹس سے خطاب کیا۔ ان کیڈٹس کا انتخاب ملک کے تمام اضلاع سے کیا گیا ہے۔
کیڈٹس سے خطاب کرتے ہوئے جناب اجے بھٹ نے کہا کہ ملک کے لیے اپنی جانیں قربان کرنے والے جنگجو ہمیشہ ہم سب کے لیے ترغیب کا ذریعہ رہیں گے۔ انہوں نے این سی سی کیڈٹس کو مستقبل کے سپاہی قرار دیا جو اس ملک کے اتحاد اور سالمیت کو برقرار رکھنے کے لیے ایک مضبوط ستون ثابت ہوں گے۔انہوں نے کہا کہ آپ امرت کال نسل کی نمائندگی کرتے ہیں، این سی سی کیڈٹس اور ملک کی نوجوان نسل کے طور پر بھی۔ یہ امرت نسل آنے والے 25 برسوں میں ملک کو ایک نئی بلندی پر لے جائے گی، جو ہندوستان کو خود انحصار اور ترقی یافتہ بنائے گی۔
رکشا راجیہ منتری نے پی ایم مودی کی قیادت میں حکومت کی طرف سے ملک کے نوجوانوں کے لیے اٹھائے گئے اقدامات کی تفصیل بتائی۔انہوں نے کہا کہ ‘‘ہندوستان میں نوجوانوں کے لیے نئی راہیں کھل رہی ہیں۔ ہندوستان کا ڈیجیٹل انقلاب ہو، ہندوستان کا سٹارٹ اپ انقلاب ہو، اختراعی انقلاب ہو، ان سب کا سب سے زیادہ فائدہ نوجوانوں کو مل رہا ہے۔ دفاعی شعبے میں اصلاحات بھی نوجوان نسل کے لیے نئے مواقع فراہم کر رہی ہیں۔’’
جناب اجے بھٹ نے این سی سی کیڈٹس کی ان کے جوش اور حوصلے کے لئے تعریف کی اور انہیں یادگاری نشانات سے نوازا۔
وزیر مملکت برائے دفاع نے لال قلعہ پر یوم آزادی کی تقریبات سے متعلق تیاریوں کا معائنہ کیا اور ڈیوٹی پر تعینات این سی سی کیڈٹس، متعلقہ اہلکاروں اور اہلکاروں کی کوششوں کو سراہا۔
وزارت دفاع
وزارت دفاع کا بجٹ کے بعد ویبنار‘دفاع میں آتم نربھر بھارت– کال ٹو ایکشن’ کل منعقد ہوگا
وزارت دفاع سے متعلق مرکزی بجٹ 23-2022نے دفاع میں آتم نر بھر بھارت کو مزید حوصلہ دیا ہے۔ اس سلسلے میں وزارت دفاع نے بجٹ میں کیے گئے اعلانات پر ’آتم نربھربھارت ان ڈیفنس – کال ٹو ایکشن‘ کے عنوان سے پوسٹ بجٹ ویبنار کا انعقاد کیا ہے۔ ویبنار کا مقصد دفاعی شعبے میں حکومت کے مختلف اقدامات کو آگے بڑھانے میں تمام متعلقہ فریقوں کو شامل کرنا ہے۔
یہ ویبنار 25 فروری 2022 کوصبح ساڑھے 10بجے سے دوپہر 2 بج کر 15 تک منعقد ہوگا۔ وزیر اعظم جناب نریندر مودی افتتاحی خطاب کریں گے۔ ویبنار میں وزارت دفاع، صنعت کی وزارت، صنعتی فورم، اسٹارٹ اپس، تعلیم سے وابستہ افراد، دفاعی راہداری وغیرہ کے نامور مقررین اور ماہرین کے ساتھ پینل مباحثے ہوں گے اور ساتھ ہی متعلقہ فریقوں کے ساتھ بات چیت کے اجلاس بھی ہوں گے۔ اختتامی اجلاس کی صدارت وزیر دفاع جناب راج ناتھ سنگھ کریں گے۔ ویبنار میں درج ذیل چار موضوعات پر بریک آؤٹ اجلاس ہوں گے:
1) گھریلو صنعت کے لیے پونجی حاصل کرنے کے بجٹ میں ترقی پذیر اضافہ - 
2) ملک میں ہمہ جہت دفاعی آر اینڈ ڈی ماحولیاتی نظام تیار کرنا۔
3) ڈی آر ڈی او ،اور دیگر تنظیموں کے ساتھ صنعتوں کے ذریعہ خصوصی مقصد کی گاڑیاں 
4) وسیع پیمانے پر جانچ اور سرٹیفیکیشن کے تقاضوں کو پورا کرنے کے لیے - ایک خود مختار نوڈل سرپرست ادارہ قائم کرنا۔
ان اجلاسوں کی منصوبہ بندی اس طرح کی گئی ہے کہ متعلقہ فریقوں کے ساتھ اعلانات کے وقت پر عمل درآمد کے لیے شراکتی نقطہ نظر کو تیار کرنے کے لیے کافی بات چیت کی اجازت دی جائے۔ ویبنار کو دفاعی پیداوار کے محکمے یوٹیوب چینل پر بھی براہ راست نشر کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-1956
(Visitor Counter : 124
امور داخلہ کی وزارت
تیسرے راشٹریہ پوشن ماہ کے موقعے پر، مرکزی وزیر داخلہ جناب امت شاہ نے سبھی شہریوں سے اپیل کی ہے کہ وہ بھارت کو تغذیے کی کمی سے پاک ایک ملک بنانے کا عزم کرے اور اس سلسلے میں تعاون کرں
‘‘بچوں ، حاملہ خواتین اور دودھ پلاتی ہوئی ماؤں کے لیے وافر تغذیہ وزیر اعظم جناب نریندر مودی کی ایک ترجیح ہے’’
‘‘پوشن ابھیان جو وزیراعظم نے 2018 میں شروع کیا تھا ایک بڑی اسکیم ہے جو ملک سے تغذیے کی کمی کو ختم کرنے میں ایک بے مثال رول ادا کرتی رہی ہے’’
‘‘اس مہینے وزیراعظم نریندر مودی کی حکومت ، اُن بچوں کے لیے جو تغذیے کی کمی سے شدید طور پر دو چار ہیں بھر پور تغذیے کے لیے ملک بھر میں ایک زبردست مہم پر توجہ دے گی’’
نئی دہلی، 07 ستمبر ، 2020 / تیسرے راشٹریہ پوشن ماہ کے موقعے پر مرکزی وزیر داخلہ جناب امت شاہ نے سبھی شہریوں سے اپیل کی ہے کہ وہ بھارت کو تغذیے کی کمی سے پاک ایک ملک بنانے کا عزم کریں اور اس کے لیے تعاون کریں۔ ٹوئیٹ پیغامات کے ایک سلسلے میں جناب امت شاہ نے کہا ‘‘بچوں ، حاملہ خواتین اور دودھ پلاتی ہوئی ماؤں کے لیے وافر تغذیہ وزیر اعظم جناب نریندر مودی کی ایک ترجیح ہے’’۔
مرکزی وزیر داخلہ نے کہا کہ ‘‘پوشن ابھیان جو وزیراعظم نے 2018 میں شروع کیا تھا ایک بڑی اسکیم ہے جو ملک سے تغذیے کی کمی کو ختم کرنے میں ایک بے مثال رول ادا کرتی رہی ہے’’۔
جناب امت شاہ نے کہا کہ‘‘اس پوشن مہینے 2020 میں وزیراعظم نریندر مودی کی حکومت ، اُن بچوں کے لیے جو تغذیے کی کمی سے شدید طور پر دو چار ہیں بھر پور تغذیے کے لیے ملک بھر میں ایک زبردست مہم پر توجہ دے گی’’۔
مرکزی وزیر داخلہ نے کہا ‘‘اس اسکیم کو مزید مستحکم بنانے کے لیے آیئے ہم سب بھارت کو تغذیے کی کمی سے پاک ایک ملک بنانے کا عزم کریں اور اس کے لیے تعاون دیں۔’’
تیسرا راشٹریہ پوشن ماہ ستمبر 2020 میں منایا جا رہا ہے۔ پوشن ماہ کا مقصد ہر ایک کے لیے صحت اور تغذیے کو یقینی بنانے کی غرض سے جواں سال بچوں اور خواتین میں تغذیے کی کمی کو دور کرنے کے لیے جن بھاگیداری کی حوصلہ افزائی کرنا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –5160
(
زراعت اور کاشتکاروں کی فلاح و بہبود کی وزارت
وزیر اعظم جناب مودی نے ہندوستان کو ایک نئی شناخت دی ہے :جناب تومر
لگھو ادیوگ بھارتی کے زیر اہتمام اسٹارٹ اپ کنکلیو کا افتتاح مرکزی وزیر جناب تومر نے کیا
زراعت اور کسانوں کی بہبود کےمرکزی وزیر جناب نریندر سنگھ تومر نے آج گوالیار میں لگھو ادیوگ بھارتی کے زیر اہتمام اسٹارٹ اپ کنکلیو-2023 کا افتتاح کیا۔ اس موقع پر جناب تومر نے کہا کہ آج ہم برطانوی عہد کی غلامانہ ذہنیت سے نکل آئے ہیں، آج سارا منظر نامہ بدل گیا ہے اور یہ وزیر اعظم جناب نریندر مودی کی وجہ سے ممکن ہوا ہے۔
مرکزی وزیر جناب تومر نے کہا کہ ایک وقت تھا جب ہمارے ملک میں ٹیلنٹ تھا لیکن ہم اسے پہچاننے کے قابل نہیں تھے۔ ان ہنرمندوں کے لیے اپنی صلاحیتوں کے اظہار کے لیے کوئی ماحول نہیں تھا۔ یہی وجہ ہے کہ ملک میں ہنر مند مایوس ہو رہے تھے اور وہ بیرون ملک جانے پر مجبور تھے، لیکن آج ایسا نہیں ہے۔ وزیر اعظم جناب مودی نے اس صورتحال کو سمجھا اور ملک میں ایک مثبت ماحول بنایا، جس کی وجہ سے نہ صرف ہندوستان بلکہ پوری دنیا بدل گئی ہے۔
جناب تومر نے کہا کہ 2014 سے پہلے ملک میں صرف 31-32 اسٹارٹ اپ تھے، لیکن آج ان کی تعداد بڑھ کر 6500 سے زیادہ ہوگئی ہے۔ صرف زرعی شعبے میں ان کی تعداد 2000 سے اوپر ہے۔ انہوں نے کہا کہ آج پوری دنیا ہندوستان کی طاقت کو پہچان رہی ہے اور اس کا لوہا بھی مان رہی ہے۔
مرکزی وزیر جناب تومر نے کہا کہ وزیر اعظم جناب مودی کی قیادت میں پوری دنیا میں ہندوستان کی شناخت قائم ہوئی ہے اور دنیا میں ہندوستان کی طاقت میں بھی اضافہ ہوا ہے۔ یہی وجہ ہے کہ جب ہندوستان کے وزیر اعظم یوکرین اور روس کے درمیان جاری جنگ کو یہ کہہ کر روکتے ہیں کہ پہلے ہمارے بچوں کو باہر نکلنے دو تب ہندوستان کی طاقت کا اندازہ لگایا جاسکتا ہے۔ اسی طرح ہمارے وزیر اعظم کا تعارف کرواتے ہوئے امریکی صدر بائیڈن جب کہتے ہیں کہ یہاں ایک سورج، ایک دنیا اور ایک مودی ہے تو اس سے پوری دنیا میں ہندوستان کا دوبارہ وقار قائم ہوتا ہے۔
اسٹارٹ اپ کنکلیو میں، مدھیہ پردیش کی حکومت میں ایم ایس ایم ای کے وزیر جناب اوم پرکاش سکلیچا، ممبر پارلیمنٹ جناب وویک شیجوالکر، لگھو ادیوگ بھارتی کے عہدیداران یعنی قومی تنظیمی سکریٹری جناب پرکاش چندر، قومی صدر جناب بلدیو بھائی پرجاپتی، کل ہند جنرل سکریٹری جناب گھنشیام اوجھا اور کل ہند سکریٹری جناب سمیر موندرا بھی موجود تھے۔
وزیراعظم کا دفتر
وزیراعظم نے برطانیہ کے عزت مآب چارلس سوئم سے ٹیلیفون پر بات کی
وزیراعظم جناب نریندر مودی نے آج برطانیہ کے عزت مآب جناب شاہ چارلس سوئم سے ٹیلیفون پر بات کی۔
برطانیہ کے شاہ کا عہدہ سنبھالنے کے بعد سے یہ وزیراعظم کی ان کے ساتھ پہلی بات چیت تھی۔ لہذا وزیراعظم نے شاہ چارلس کو کامیاب دور اقتدار کے لئے نیک تمنائیں پیش کیں۔
اس گفتگو کے دوران باہمی دلچسپی کے کئ امور زیر غور آئے، جن میں آب و ہوا سے متعلق کارروائی، حیاتیاتی تنوع کے تحفظ، انرجی ٹرانزیشن کی مطلوبہ رقومات کے لئے اختراعی اقدامات وغیرہ شامل ہیں۔ وزیراعظم نے ان معاملات میں عزت مآب شاہ کی گہری دلچسپی اور وکالت کے لئے ان کی تعریف کی۔
وزیراعظم نے عزت مآب شاہ چارلس کو گروپ-20 کے لئے ہندوستان کی ترجیحات سے آگاہ کرایا، جن میں ڈیجیٹل عوامی مصنوعات کا فروغ بھی شامل ہے۔ انہوں نے مشن لائف کی اہمیت کو بھی اجاگر کیا، جو ماحولیات کے لئے طرز زندگی سے متعلق ہے، جس کے ذریعے ہندوستان ماحولیات کے لئے سازگار طرز زندگی کو فروغ دینے کے لئے کوشاں ہے۔
دونوں لیڈروں نے کامن ویلتھ آف نیشنز پر تبادلۂ خیال کیا اور اس بات پر غور کیا کہ اس کی کارکردگی کو کس طرح بہتر بنایا جا سکتا ہے۔ انہوں نے برطانیہ میں آباد ہندوستانی برادری کی دونوں ملکوں کے درمیان پُل کا کام کرنے اور دوطرفہ تعلقات کو مستحکم کرنے کے لئے ان کے رول کی ستائش کی۔
بندرگاہوں، جہاز رانی اور آبی راستوں کی وزارت
بھارت ،قطر کے ساتھ باہمی تعلقات کو مستحکم کررہا ہے
بندرگاہوں ، جہاز رانی اور آبی گزرگاہوں  کی وزارت کے مرکزی وزیر جناب سربانند سونووال نے قطر کے وزیر ٹرانسپورٹ جناب جسیم سیف احمد السلیطی کے ساتھ میٹنگ کی
بھارتی بندرگاہوں اور قطری بندرگاہوں کے درمیان رابطوں سمیت باہمی بحری تعاون کو مستحکم کرنے پر تبادلہ خیال کیا گیا : جناب سربانند سونووال
سال 2023 میں بھارت اور قطر کے درمیان مکمل سفارتی تعلقات کے قیام کے 50سال مکمل ہورہے ہیں
بندرگاہوں وجہازرانی اور آبی گزرگاہوں کی وزارت کے مرکزی وزیر جناب سربانند سونووال نے آج نئی دلی میں قطر کے ٹرانسپورٹ کے وزیر جناب جسیم سیف احمدالسیطی کے ساتھ دونوں ملکو ں کے درمیان نقل وحمل کی سہولیات میں فروغ سے متعلق مختلف پالیسیوں اور پروگراموں پر تبادلہ خیال کیا۔میٹنگ کے دوران بندرگاہو ں ، جہاز رانی اور آبی گزرگاہوں کے مرکزی وزیر مملکت جناب شانتنو ٹھاکر ،  کے سکریٹری جناب سدھانش پنت اور ایڈیشنل سکریٹری  جناب راجیش کمار سنہا کے ساتھ وزارت کے دیگر سینئر عہدے داروں نے شرکت کی ۔
بھارت اورقطر کے درمیان تاریخی قریبی تعلقات ، باقاعدگی کے ساتھ اہم روابط پر مبنی شاندار فریم ورک کے تحت مختلف شعبوں میں قریبی تعاون میں تیزی سے اضافہ ہوا ہے ۔وسیع ، متنوع اور اہم بھارت کے بین الاقوامی تعلقات کا ماڈل قطر کی ترقی میں ایک اہم کردار ادا کررہا ہے ۔
جناب سربانند سونووال نے کہا کہ بندرگاہوں کے آپریشن ، لاجسٹکس ،سپلائی چین کے بندوبست اور ڈجٹیلائزیشن کے شعبوں میں بہترین طریقہ کار میں ساجھیداری سمیت بھارتی بندرگاہوں اورقطر کی بندرگاہوں کے درمیا ن باہمی بحری تعاون اور تعلقات کو مستحکم کرنے کے عزم پر وسیع تبادلہ خیال کیا گیا۔
قابل ذکر ہے کہ قطر ، بھارت کو ایل این جی ، ایل پی جی ، کیمکلز اور پیٹروکیمکل ،فرٹیلائزر ، پلاسٹک اور المونیم کی مصنوعات برآمدکرتا ہے جبکہ بھارت کے ذریعہ قطر کو اناج ، تانبے ، لوہا اور اسٹیل کی مصنوعات ، سبزی ، پھل ،مصالحے ، ڈبہ بند خوراک ، بجلی اور دیگر مشینر ی ، پلاسٹک کی مصنوعات ،تعمیراتی سامان ، ٹیکسٹائل اور ملبوسات ، کیمکل ، جواہرات اور ربڑ وغیرہ برآمد کرتا ہے۔ بھارت اور قطرکے درمیان باہمی تجارت 22-2021 میں 15.03 ارب ڈالر تھی ۔ سال 22-2021 کے دوران بھارت نے قطر کو 1.83 ارب ڈالر کی برآمدات کی جبکہ بھارت نے قطر سے 13.19 ارب ڈالر کا سامان درآمد کیا۔ سال 2021 میں بھارت قطر کی طرف سے برآمد کرنے والا سب سے بڑا ملک تھا ۔
اس سال  بھارت اورقطر کےدرمیان مکمل سفارتی تعلقات کے قیام کے 50 سال مکمل ہورہے ہیں اور جناب جسیم سیف احمد السلیطی 5سے 8فروری 2023 تک بھارت کے سرکاری دورے پر ہیں۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 157.36 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 15.75 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,57,36,18,605
|
|
بچی ہوئی خوراکیں
|
|
15,75,22,876
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 157.36 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 15.75 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔ جن کو ا بھی استعمال کیاجانا ہے۔
خوراک کی ڈبہ بندی کی صنعتوں کی وزارت
پی ایم ایف ایم ای اسکیم علاقے میں خوراک کی ڈبہ بندی کی صنعت کو فائدہ پہنچانے کیلئے شمال مشرقی ریاستوں میں نامیاتی غذائی پیداوار کو فروغ دےگی: رامیشور تیلی
پھلوں اور سبزیوں کے کلسٹروں میں ویئرہاؤس کولڈ اسٹوریج مارکیٹنگ اور برانڈنگ کی سہولتیں فراہم کرائی جائیں گی
نئی دہلی:30جون، 2020:
خوراک کی ڈبہ بندی کی صنعتوں کے وزیر مملکت جناب رامیشور تیلی نے کہا ہے کہ پی ایم ایف ایم ای  اسکیم نامیاتی غذائی پیداوار کو فائدہ پہنچائے گی اور شمال مشرقی ریاستوں میں خوراک کی ڈبہ بندی کی صنعت کو اس سے بڑے پیمانے پر فائدہ حاصل ہوگا۔جناب تیلی نے سپنوں کی اڑان کے ورچول لانچ سے خطاب کرتے ہوئے کہا کہ ایف ایم ای اسکیم اور آتم نربھر بھارت ابھیان کے تحت شروع کردہ ایکسٹینڈیڈ آپریشن گرینس اسکیمس کسانوں اور بہت چھوٹی صنعتوں جو ہندوستانی معیشت میں قابل ذکر تعاون فراہم کرتے ہیں، کو واضح طور پر فائدہ پہنچائے گی۔ انہوں نے کہا کہ خوراک کی ڈبہ بندی کی صنعت دیہی علاقوں میں لگ بھگ 55 لاکھ لوگوں کو روزگار فراہم کرتی ہے نیز یہ سیکٹر خاص طور سے ان لوگوں کیلئے امید کی کرن ہے جو کووڈ-19 بحران کے دوران اپنے گاؤں اور گھروں میں لوٹ آئے ہیں۔ جناب تیلی نے یہ بھی کہا کہ حکومت کا ہدف غیرمنظم خوراک کی ڈبہ بندی کی اکائیوں کو اصل دھارا سے جوڑنا ہے۔
جناب رامیشور تیلی نے مزید کہا کہ اس اسکیم کے تحت پھلوں اور سبزیوں کے کلسٹروں میں ویئرہاؤس کولڈ اسٹوریج مارکیٹنگ اور برانڈنگ کی سہولتیں دستیاب کرائی جائیں گی۔ انہوں نے یہ بھی مطلع کیا کہ یہ اسکیم شمال مشرقی ریاستوں، خواتین، ایس سی، ایس ٹی اور امنگوں والے ضلعوں پر توجہ مرکوز کرے گی۔ انہوں نے کہا کہ شمال مشرقی ریاستیں اپنے نامیاتی پیداواروں کیلئے بیحد معروف ہیں۔ شمال مشرقی خطے میں انناس، کیلا، ہلدی، ادرک، سنترے، کالاچاول، بانس اور دیگر زرعی پیداوار وافر مقدار میں پائے جاتے ہیں۔ جناب تیلی نے کہا کہ زرعی پیداوار کی ڈبہ بندی کو بڑھانے کی ضرورت ہے جسے آتم نربھر بھارت ابھیان کے تحت شروع کی گئی نئی اسکیموں کی مدد سے کیا جاسکتا ہے۔
اس اسکیم کی تفصیلات بتاتے ہوئے جناب تیلی نے مطلع کیا کہ ایکسٹینڈیڈ آپریشن گرینس اسکیم کےتحت اب پھلوں اور سبزیوں کی سبھی اقسام کوشامل کرلیا گیا ہے۔ یہ اسکیم قیمت کے استحکام اور کسانوں کو مناسب قیمت حاصل کرنے میں مدد فراہم کرے گی۔ انہوں نے کہا کہ اس اسکیم کے تحت پھلوں اور سبزیوں کی بار برداری کیلئے 50 فیصد کی سبسیڈی دستیاب کرائی جائے گی۔ انہوں نے یہ کہتے ہوئے اپنی بات ختم کی کہ خوراک کی ڈبہ بندی کی صنعتوں کی وزارت کی دونوں ہی اسکیمیں روزگار کے مواقع پیدا کرنے میں اہم تعاون دیں گی، زرعی پیداوار کی بربادی کو کم کریں گی، بہت چھوٹی اکائیوں کی رسم بندی کریں گی اور کسانوں کو مناسب منافع دستیاب کرائیں گی۔
-----------------------
م ن۔م ع۔ ع ن
U NO: 3615
(Visitor Counter : 147
مواصلات اور اطلاعاتی ٹیکنالوجی کی وزارت
ہندوستانی محکمہ ڈاک نے آزادی کا امرت مہوتسو کے موقع پر ای-پی ایل آئی بانڈ/پی ایل آئی پالیسی بانڈ کا ڈیجیٹل ورژن لانچ کیا
ای-پی ایل آئی بانڈز ڈیجی لاکر پر دستیاب ہیں
شہریوں کے لیے آسان رسائی اور فوری دعووں کے تصفیہ کی سہولت کے لیے ڈیجی لاکر کے ساتھ ڈیپارٹمنٹ کا پہلا ڈیجیٹل انضمام: سکریٹری محکمہ ڈاک ونیت پانڈے
محکمہ ڈاک، وزارت مواصلات نے آج نئی دہلی میں آزادی کا امرت مہوتسو کے موقع پر ایک تقریب میں پوسٹل لائف انشورنس اسکیم بانڈز کا ڈیجیٹل ورژن، جسے ”ای پی ایل آئی بانڈز“ بھی کہا جاتا ہے، لانچ کیا۔ پورے ہفتے جاری رہنے والے پوسٹل ویک جشن کے حصے کے طور پر 12 اکتوبر کو پوسٹل لائف انشورنس ڈے کے طور پر منایا جاتا ہے۔ سکریٹری، محکمہ ڈاک، جناب ونیت پانڈے، ڈائریکٹر جنرل، محکمہ ڈاک، جناب آلوک شرما، محترمہ سندھیا رانی، رکن پی ایل آئی، محترمہ منجو کمار، چیف جنرل منیجر پی ایل آئی اور ابھیشیک سنگھ، چیئرمین اور چیف ایگزیکٹو آفیسر  نے اس تقریب میں حصہ لیا۔
سکریٹری، محکمہ ڈاک، جناب ونیت پانڈے نے ”ای پی ایل آئی بانڈ“ کا افتتاح کرتے ہوئے کہا کہ ای پی ایل آئی بانڈ ڈیجی لاکر کے ساتھ محکمہ ڈاک کا پہلا ڈیجیٹل انضمام ہے جو شہریوں کو با معنی انداز میں آسان رسائی اور فوری دعووں کے تصفیہ کی سہولت فراہم کرے گا۔
ای پی ایل آئی بانڈ ڈیجی لاکر، نیشنل ای گورننس ڈویژن ، وزارت الیکٹرانکس اور آئی ٹی ، حکومت ہند کے اشتراک سے دستیاب کیا گیا ہے۔ ڈیجی لاکر مختلف تنظیموں کے لیے دستاویزات اور سرٹیفکیٹس کے ذخیرہ، اشتراک اور تصدیق کے لیے ایک محفوظ کلاؤڈ مبنی پلیٹ فارم مہیا کر رہا ہے۔
ڈیجی لاکر میں محفوظ طریقے سے لاگ ان کرکے، صارف اپنے موبائل فون پر پالیسی بانڈ کی ڈیجیٹل کاپی ڈاؤن لوڈ کر سکتا ہے۔ پوسٹل لائف انشورنس  اور دیہی پوسٹل لائف انشورنس  پالیسی بانڈ دونوں ’الیکٹرانک فارم‘ میں دستیاب ہیں۔
اگر صارف کے پاس ایک سے زیادہ پوسٹل اور دیہی پوسٹل لائف انشورنس پلان ہیں جیسے انڈومنٹ انشورنس، پیشگی انڈومنٹ انشورنس، مکمل زندگی انشورنس، کنورٹیبل ہول لائف انشورنس، شیشو پالیسی، جوڑا تحفظ  اور گرام پریا ، تو محکمہ ڈاک کی طرف سے تمام پالیسی بانڈز جاری ہونے کے بعد فوراً بانڈز کو ڈاؤن لوڈ کیا جا سکتا ہے۔
ڈیجیٹل کاپی کو محکمہ ڈاک کے ذریعہ ایک درست پالیسی دستاویز کے طور پر مانا جائے گا۔ اسی طرح، پالیسی ہولڈر ای پی ایل آئی بانڈ کو بطور ثبوت استعمال کر سکتا ہے، تاکہ پالیسی دستاویز میں مطلوبہ تبدیلیاں جیسے ایڈریس کی تبدیلی، نامزدگی وغیرہ کے لیے اصل کاپی لے جانے کی پریشانی سے بچا جا سکے۔
محفوظ سرور توثیق، مرموز ڈیجیٹل دستخط اور خفیہ کردہ QR کوڈ انڈیا پوسٹ کے انشورنس سیکٹر میں انتہائی ضروری ڈیجیٹل تبدیلی لانے کے لیے محکمہ ڈاک کی طرف سے تیار کردہ کچھ منفرد طریقہ کار ہیں۔ یہ نہ صرف انتظامی بوجھ کو کم کرے گا بلکہ دستاویزات کی حقیقی وقت میں تصدیق بھی فراہم کرے گا۔
محکمہ ڈاک کا مقصد دعووں اور میچورٹی کے معاملوں کے لیے شہریوں کے لیے انتظار کے وقت کو کم کرنا ہے۔ مندرجہ بالا شہری دوست خصوصیات کے علاوہ پوسٹل لائف انشورنس کی طرف سے دشواریوں کے بغیر وقت پر دعووں کے طے شدہ تصفیہ کے لیے مختلف انتظامی طریقہ کار بھی اپنائے جا رہے ہیں۔
امور صارفین، خوراک اور عوامی تقسیم کی وزارت
جھوٹا اشتہار
صارفین کے امور، غذا اور عوامی تقسیم کے مرکزی وزیر مملکت جناب دنوے راؤ صاحب دادا راؤ نے آج لوک سبھا میں ایک تحریری جواب میں بتایا کہ:
سینٹرل کنزیومر پروٹیکشن اتھارٹی  کو 24 جولائی 2020 کو صارفین کے تحفظ کا قانون، 2019  کے تحت قائم کیا گیا تھاتاکہ صارفین کے حقوق کی خلاف ورزی سے متعلق امور،غیرمناسب تجارتی طور طریقےاور عوام اور صارفین کے مفادات کو نقصان پہنچانے والے جھوٹے اور گمراہ کن اشتہارات پر نظر رکھی جاسکے اور ایک طبقہ کے طور پر صارفین کے حقوق کو فروغ دیا جاسکے، ان کی حفاظت کی جاسکے اور انہیں نافذ کیاجاسکے۔
سی سی پی اے نے واٹرپیوری فائر،پینٹ، فلورکلینر، ملبوسات، حشرات کش، فرنیچرجیسی اب تک متعددشعبوں کی 14 کمپنیوں کو وجہ بتاؤ نوٹس جاری کیا ہے جنہوں نے مدافعت، کووڈ -19وائرس سے حفاظت وغیرہ سے متعلق غلط دعوے کیے تھے اور صنعتی تنظیموں کو ایک ایڈوائزری بھی جاری کی گئی ہے جس میں صارفین کی حفاظت کے قانون کو نمایاں کیا گیا ہے اور ان تنظیموں کے ممبران سے کہا گیا ہے کہ وہ کورونا وائرس کے خلاف اثر انگیزی کے بارے میں جھوٹا دعوی کرنے سے پرہیز کریں جن کی تصدیق مجاز اور معتبر سائنسی مشورے سے نہیں ہوپائی ہے۔
وزارت خزانہ
نیلامی برائے فروخت  3.96 فیصد سرکاری سیکیوریٹیز2022، 5.85 فیصد
سرکاری سیکیوریٹیز2030 اور 6.76 فیصد سرکاری سیکیوریٹیز2061
نئی دہلی 12 اپریل 2021: حکومت ہند نے قیمت پر مبنی نیلامی کے ذریعے3,000 کروڑ روپئے  کی ایک مطلع کردہ رقم کے عوض  3.96 فیصد گورنمنٹ سیکیورٹی 2022،قیمت پر مبنی نیلامی کے ذریعے14,000 کروڑ روپئے  کی ایک مطلع کردہ رقم کے عوض  5.85 فیصد گورنمنٹ سیکیورٹی 2030 اور قیمت پر مبنی نیلامی کے ذریعے9,000 کروڑ روپئے  کی ایک مطلع کردہ رقم کے عوض  ‘6.76٪ گورنمنٹ سیکیورٹی ، 2061 کی فروخت  کا اعلان کیا ہے۔ حکومت ہند کے پاس مذکورہ بالا ہر سیکیورٹی کے مقابلے میں6,000 کروڑ روپے تک کی اضافی خریداری کا حق اپنے پاس رکھنے کا اختیار ہوگا۔ نیلامی ریزرو بینک آف انڈیا ، ممبئی آفس ، فورٹ ، ممبئی کے ذریعہ جمعہ 16اپریل 2021 کو ایک سے زیادہ قیمت کے طریقہ کار کے ذریعہ کیاجائے گا۔
سیکیورٹیز کی فروخت کی مطلع کردہ رقم کا 5 فیصد تک اہل افراد اور اداروں کو سرکاری سیکیورٹیز کی نیلامی میں غیر مسابقتی بولی لگانے کی سہولت کی اسکیم کے مطابق الاٹ کیا جائے گا۔
نیلامی کے لئے دونوں مسابقتی اور غیر مسابقتی بولیوں کے ٹینڈر 16اپریل 2021 کو ریزرو بینک آف انڈیا کور بینکنگ سلوشن  سسٹم پر الیکٹرانک شکل میں جمع کئے جانے چاہئیں۔ غیر مسابقتی بولیوں والے ٹنڈر صبح 10.30 بجے سے صبح 11.00 بجے کے درمیان جمع کروائیں اور مسابقتی بولیوں کے ٹینڈر صبح 10.30 بجے سے صبح 11.30 بجے کے درمیان جمع کروائے جائیں۔
نیلامی کے نتائج کا اعلان جمعہ 16اپریل 2021 کو کیا جائے گا اور کامیاب بولی لگانے والوں کی جانب سے ادائیگی پیر19اپریل 2021 کو ہوگی۔
یہ سیکیوریٹیز ریزرو بینک آف انڈیا کے ذریعہ وقتاً فوقتاً ترمیم شدہ سرکلرنمبر آر بی آئی/ 19-25/2018 بہ تاریخ 24 جولائی ، 2018 کے تحت جاری ’’مرکزی حکومت کی سیکیورٹیز میں کب ٹرانزیکشن جاری کرنا ہے‘‘ کی ہدایت نامے کے مطابق ’’ کب جاری کیا گیا‘‘ کاروبار کیلئے اہل ہوں گی۔
قبائیلی امور کی وزارت
قبائلی عوام میں روزی روٹی پیدا کرنے کو فروغ دینے کی غرض سے ٹی آر آئی ایف ای ڈی نے آئی ایف ایف ڈی سی کے ساتھ مفاہمتی عرضداشت کا تبادلہ کیا
نئی دہلی ، 18 جنوری 2021: قبائل کو با ا ختیار بنانے کا کام کرنے والی نوڈل ایجنسی ٹی آر آئی ایف ای ڈی قبائلی عوام کی روزی روٹی اور ان کی زندگیوں میں بہتری لانے کے نئے راستوں کی تلاش کی کوششوں پر اپنی توجہ مرکوز کیے ہوئے ہے ۔ اپنی مسلسل کوشش کے ایک حصے کے طور پر ٹی آر آئی ایف ای ڈی اپنی ہم خیال تنظیموں و اداروں کے ساتھ اشتراک کر رہی ہے تاکہ مل کر حکمت عملی تیار کی جا سکے ۔
ٹی آر آئی ایف ای ڈی اور انڈین فارم فوریسٹری ڈیویلپمینٹ کو آپریٹیو لیمیٹد  کے درمیان قبائل کی روزی روٹی اور ان کی زندگی کو بہتر بنانے کی غرض سے 18 جنوری 2021 کو ایک مفاہمتی عرضداشت پر دستخظ ہوئے ۔ ٹی آر آئی ایف ای ڈی کے مینیجنگ ڈائرکٹر جناب پراویر کرشن اور آئی آئی ایف ڈی سی کے مینیجنگ ڈائرکٹر جناب ایس پی سنگھ کے درمیان ٹی آر آئی ایف ای ڈی کے ای ڈی جناب انوپم تریویدی ، ٹی آر ای ایف ای ڈی کی ای ڈی محترمہ سنگیتا مہیندرا اور آئی ایف ایف ڈی سی کے چیف پروجیکٹ مینیجر ڈاکٹر ہریش چندر کی موجودگی میں مفاہمتی عرضداشت پر دستخط ہوئے ۔
ہنر مندی اور کاروباری ترقی کے شعبوں میں قبائلی دستکاروں اور ہنر مندوں کے لئے تربیتی پروگرامو ں کے انعقاد پر بھی دونوں تنظیموں نے اشتراک پر رضا مندی کا اظہار کیا ۔یہ بھی طے پایا کہ سی ایس آر کے اقدامات کے نفاذ اور قابائلی ترقیاتی کوششوں کی شناخت میں دونوں ایک دوسرے کے ساتھ اشتراک کریں گی ۔
آئی ایف ایف ڈی سی قبائلی ایف پی او کے فروغ میں بھی تعاون کرے گا اور ٹی آر آئی ایف ڈی سے جوڑی تنظیموں اور اس کےممبروں کو تربیت بھی فراہم کرے گا اس کے ساتھ ساتھ قبائلی لوگوں کی روزی روٹی کو فروغ دینے اور مشترکہ نوعیت کے ترقیاتی منصوبوں میں مل کر کام کرنا بھی معاہدہ شامل ہے ۔
اس موقع پر ٹی آر آئی ایف ای ڈی کے مینجنگ ڈائرکٹر جناب پرویر کرشن نے کہا کہ قبائل کو بہ اختیار بنانے کے ہمارے جاری میشن میں ہم خیال دوسرے تمام اداروں کے ساتھ بھی ٹی آر آئی ایف ای ڈی تعاون کر رہا ہے یہ ہماری خوش نصیبی ہے کہ آئی آئی ایف ڈی سی جیسی فعال تنظیم سے ہم اب جڑ گئے ہیں جو جنگلات کے علاقوں اور نا قابل استعمال زمینوں کی ترقی کے شعبے میں اہم کام کر رہی ہے ۔ ہمیں یقین ہے کہ ہم اس اشتراک سے اپنی طاقت میں مزید اضافہ کریں گے اور اس سے قبائلی عوام کی زندگیوں اور آمدنی کو بہتر کرنے میں بڑی مدد ملے گی ۔
اس اشتراک کو بہتر طریقے سے عمل کے میدان میں نافذ کر کے ٹی آر آئی ایف ای ڈی کا ہدف ملک بھر میں قبائل کی روزی روٹی اور زندگیوں میں ایک مؤثر تبدیلی لانا ہے۔